stanford-oval/wikipedia huggingface dataset:
משבר מניות הבנקים
הערות שוליים

↑  ראו ההיסטוריה של שערי מניות הבנקים ברישומי הבורסה לניירות ערך בתל אביב
↑  דוד קליין, על משבר מניות הבנקים ב-1983 באתר בנק ישראל
1 2  ראו דו"ח ועדת בייסקי
↑  ראו היסטוריה של שערי מניות הבנקים כנ"ל
↑  ראו נתוני התשואה לפדיון של אג"ח ממשלתי בכל העיתונים הכלכליים דאז וכן שיעורי השינוי של מחירי איגרות החוב ושל שערי מניות הבנקים ברישומי הבורסה לניירות ערך בתל אביב ובכל העיתונים הכלכליים של התקופה
↑  ירידות בכל ענפי המסחר, דבר, 21 בדצמבר 1976
↑  ה.ע. שראב, שבוע הבום הגדול בבורסה, דבר, 30 ביוני 1977
↑  מניות הבנקים מחזיקות מעמד, מעריב, 29 באוגוסט 1980
↑   עושים לביתנו 💸 | יום חמישי השחור - פרק 1, סרטון בערוץ "כאן 11 - תאגיד השידור הישראלי", באתר יוטיוב (אורך: 53:01), 16 ביוני 2020
↑  שרי האוצר : יהושע רבינוביץ, שמחה ארליך, יגאל הורביץ ויורם ארידור. נגידי בנק ישראל: משה זנבר, ארנון גפני ומשה מנדלבאום
↑  לאומי 100 שנה, תל אביב, 2003, עמוד 87
↑  בתסקיר יוסי ניצני (שהיה אז מנהל הבורסה) אל מר גרינברג מבל"ל ואל נציגי חברי הבורסה האחרים, מ-18 באוגוסט 1978
↑  אוניברסיטת תל אביב
↑  אלעזר לוין, וירשובסקי נדנד, עכשיו הם בחקירה, חדשות, 14 באוקטובר 1988
↑  בג"ץ 935/89 אורי גנור ואחרים נגד היועץ המשפטי לממשלה
↑  ת"פ 524/90 מדינת ישראל נגד בנק לאומי ואחרים, ניתן ב-10 באפריל 1994
↑  ע"פ 2910/94 ארנסט יפת ואחרים נגד מדינת ישראל, ניתן ב-28 בפברואר 1996
↑  ראו הלוח לעיל
| היסטוריה של מדינת ישראל  |
| --- | --- | --- |
ביטחון • תעשייה • מדע וטכנלוגיה • חינוך • כלכלה • משפטים • דת • תרבות
| שנות ה-40 | הכרזת העצמאות • מלחמת העצמאות • אלטלנה • הסכמי שביתת הנשק • הממשל הצבאי על ערביי ישראל • מבצע על כנפי נשרים |  |
| שנות ה-50 | העלייה ההמונית • תקופת הצנע • המדיניות הכלכלית החדשה • הסכם השילומים • חינוך ממלכתי • העסק הביש • פעולות התגמול • ייבוש החולה • מלחמת סיני • אירועי ואדי סאליב |  |
| שנות ה-60 | הקמת המוביל הארצי • המלחמה על המים • משפט אייכמן • הקמת הקריה למחקר גרעיני - נגב • מיתון 1966 • תקופת ההמתנה • מלחמת ששת הימים • מלחמת ההתשה |  |
| שנות ה-70 | הפנתרים השחורים • מלחמת יום הכיפורים • הקמת גוש אמונים • מבצע יונתן • יום האדמה • המהפך • הקמת שלום עכשיו • מבצע ליטני • הסכם השלום עם מצרים |  |
| שנות ה-80 | מלחמת לבנון הראשונה • המערכה ברצועת הביטחון • פרשת קו 300 • האינפלציה • משבר מניות הבנקים • תוכנית הייצוב הכלכלית של 1985 • משבר הקיבוצים • האינתיפאדה הראשונה |  |
| שנות ה-90 | מלחמת המפרץ • העלייה מברית המועצות לשעבר • ועידת מדריד • הסכמי אוסלו • טבח מערת המכפלה • הסכם השלום עם ירדן • רצח יצחק רבין • המהפכה החוקתית • אסון המסוקים |  |
| עשור ראשון של המאה ה-21 | הנסיגה מרצועת הביטחון • אירועי אוקטובר 2000 • האינתיפאדה השנייה • מבצע חומת מגן • חומת מגן כלכלית • הקמת גדר ההפרדה • תוכנית ההתנתקות • מלחמת לבנון השנייה • מבצע עופרת יצוקה |  |
| עשור שני של המאה ה-21 | אסון הכרמל • המחאה החברתית • מבצע עמוד ענן • מבצע צוק איתן • הכרת ארצות הברית בירושלים כבירת ישראל • הכרת ארצות הברית בריבונות ישראל על רמת הגולן • המשבר הפוליטי |  |
| עשור שלישי של המאה ה-21 | מגפת הקורונה בישראל • הסכמי אברהם • אסון הר מירון • מבצע שומר החומות • הרפורמה המשפטית • טבח שבעה באוקטובר ומלחמת חרבות ברזל |  |
פורטל ישראל • היסטוריה של עם ישראל • היסטוריה של ארץ ישראל • ציר הזמן של ההיסטוריה של ישראל
| --- | --- |
בקרת זהויות :  NLI: 987007312825605171
HeidelbergCement

| --- | --- |


 נתונים כלליים
 סוג:  חברה ציבורית
 בורסה:  הבורסה לניירות ערך בפרנקפורט (HEI) 
 מייסדים:  Johann Philipp Schifferdecker 
 תקופת הפעילות:  1874–הווה (כ־151 שנים)
 חברות בנות:  Heidelberg Materials Northern Europe  Anneliese Zementwerke AG  ENCI  Zementwerk Weisenau  Českomoravský cement  HeidelbergCement (United States)  HeidelbergCement (Italy)  HeidelbergCement (Sweden)  HeidelbergCement (Norway) 
 מיקום המטה:  היידלברג 
 משרד ראשי:  היידלברג, גרמניה
 ענפי תעשייה:  בנייה
 מוצרים עיקריים:  צמנט 
 רווח:  18 מיליארד אירו
 מנכ"ל:  ד"ר דומיניק וון אכטן
 עובדים:  53,122
  
 www.heidelbergcement.com
 
היידלברג צמנט (באנגלית: HeidelbergCement) היא חברה גרמנית, המייצרת ומספקת חומרי גלם לייצור תערובות בטון וחומרי בניין.
החברה מעסיקה כ-53,000 עובדים, ב-3000 אתרי ייצור, מפעילה 139 מפעלי מלט וכ-600 מחצבות לייצור אגרגטים.
היידלברג סמת מדורגת כאחת מאלף החברות הציבוריות הגדולות בעולם, נחשבת לחברת DAX ונסחרת בבורסה לניירות ערך בפרנקפורט.
המטה הראשי של החברה נמצא בהיידלברג, גרמניה.
היסטוריה

החברה הוקמה בשנת 1874 על ידי יוהאן פיליפ שיפרדקר כחברה לייצור צמנט.
בשנת 1933, התגייס מנהלה הראשי של החברה, אוטו הויר (Otto Heuer), למפלגה הנאצית.
במהלך מלחמת העולם השנייה, שימשו מפעלי החברה להעסקת שבויי מלחמה לעבודת כפייה.
בשנת 1972, רכשה החברה כ-35 אחוזים מהחברה הצרפתית ויקט צמנט (Vicat Cement).
בשנת 1977, רכשה את חברת ליי צמנט (Lehigh Cement) אשר פעילותה בצפון אמריקה.
בסוף שנת 1993, רכשה היידלברג סמנט את חברת הצמנט הבלגית אס אה סימנטריס (SA Cimenteries).
בשנת 1999, רכשה את חברת סנסם (Scancem) אשר פעלה בצפון אירופה ואפריקה.
בשנת 2006, רכשה את חברת המלט ההודית מייסור צמנט (Mysore Cement).
בחודש מאי 2007, מכרה היידלברג את אחוזיה בחברת ויקט צמנט ורכשה את חברת הנסון (Hanson) תמורת כ-7.8 מיליארד ליש"ט.
בחודש יולי 2016, רכשה את חברת איטלסמנטי (Italcementi).
הנסון ישראל

הנסון (ישראל) בע"מ היא חברה פרטית ישראלית שהוקמה בשנת 1963, ובבעלותה: 26 מפעלי בטון, 3 מחצבות, 2 מפעלי אספלט וצי המונה כ-120 משאיות המובילות בטון וחומרי מחצבה. 
החברה עוסקת באספקת חומרי גלם לתעשיית הבנייה והתשתית בישראל. ולה ארבע תחומי פעילות עיקריים:
בטון מובא
חומרי מחצבה - באמצעות חברת: הנסון מוצרי מחצבה (ישראל) בע"מ
אספלט ופיזור אספלט
שירותי הובלה בתפזורת
נכון לשנת 2020 החברה מעסיקה כ-530 עובדים ומחזור מכירותיה הוערך בכ-1.18 מיליארד שקל.
הערות שוליים

↑  "ANDREA MURPHY"," ISABEL CONTRERAS", The Global 2000 2022, Forbes (באנגלית)
↑  HeidelbergCement schließt Erwerb von 45%-Anteil an Italcementi ab, HeidelbergCement Group (בגרמנית)
↑  HeidelbergCement: Massive Upside Potential At 5X P/E (OTCMKTS:HDELY) | Seeking Alpha, seekingalpha.com (באנגלית)
↑  Bundesarchiv - Findmittelinfo, archive.ph, ‏2007-09-27
↑  Donald V. Watkins, Death and Doom: The Saga of Sherman Industries and the HeidelbergCement Group, donaldwatkins, ‏2019-05-09 (באנגלית)
↑  Cimenteries CBR s.a. - HeidelbergCement - UEPG, uepg.eu (בצרפתית)
↑  chcom, HeidelbergCement, CompaniesHistory.com - The largest companies and brands in the world, ‏2013-08-15 (באנגלית אמריקאית)
↑  "German firm acquires Mysore Cements". The Economic Times. נבדק ב-2022-08-16.
↑  HeidelbergCement accelerates growth in core markets: Significant acquisition in the U.S. Pacific Northwest, HeidelbergCement Group (באנגלית)
↑  "HeidelbergCement sells U.S. assets for $660 million before takeover". Reuters (באנגלית). 2016-08-18. נבדק ב-2022-08-16.
| --- | --- |
בקרת זהויות :  BIBSYS: 11079640  GND: 10068338-1  ISNI: 0000 0001 1167 1799  LCCN: n2008028809  VIAF: 130640944   WorldCat (עם VIAF): 130640944
ישעיהו ברנשטיין

| --- | --- |

ישעיהו ברנשטיין נואם ולצידו הרב משה צבי נריה
 לידה:  3 באפריל 1902 קמניץ-פודולסקי, האימפריה הרוסית 
 פטירה:  28 בדצמבר 1987 (בגיל 85) תל אביב-יפו, ישראל 
 מדינה:  ישראל 
 מפלגה:  הפועל המזרחי 
 
ישעיהו ברנשטיין (כ"ה באדר ב' ה'תרס"ב, 3 באפריל 1902 - תשמ"ח, 28 בדצמבר 1987) היה מראשוני "הפועל המזרחי" והאידאולוג של התנועה. היו שכינוהו "ברל כצנלסון של התנועה". מהוגי הדעות של תנועת הציונות הדתית ועורך עיתון "הצופה".
קורות חייו

ישעיהו ברנשטיין נולד בעיר קמיניץ-פודולסק שבאוקראינה שהייתה חלק מהאימפריה הרוסית.
הוא דור חמישי לר' גדליה רבינוביץ מליניץ (בעל "תשואות חן"), שהיה תלמיד של הבעל שם טוב. בן לרב יהושע אליהו ברוך, שכונה ר' שייע אליה שוחט, ושהיה מומחה באסטרונומיה, במתמטיקה ובעברית, ומחשובי חסידי בויאן, ולרבקה בת משה צבי הירש רזניק. ברנשטיין למד בישיבת "תפארת ישראל" ואף על פי שלא בא מבית ציוני, הצטרף לחבורה של תלמידים ציוניים ששאפו לעלות לארץ ישראל. בנוסף רכש לעצמו השכלה כללית, כפי שתיאר בזכרונותיו: "קראתי הרבה ספרים מן הספרות, הייתי אוטודידקט, והוספתי להשתלם במקצועות שונים מתוך קריאה" ותיאר משה קרונה: "שפע האינטלקט שהיה אצור בו לא בא מהשכלה פורמלית, כי אם מיגיעה עצמית בלתי פוסקת".
בשחר נעריו הצטרף להכשרה ציונית חקלאית, אך פרש ממנה בגלל שחבריה לא היו דתיים. ביחד עם חבריו מישיבת "תפארת ישראל" פנה אל המזרחי בוורשה בבקשת סיוע לעלות לארץ ישראל וכמענה נשלחו להם 150 דולר להוצאות הנסיעה. הם עברו לגליציה בה שהו בשנת תרפ"א, ובשנת תרפ"ב עלו כחלוצים לארץ ישראל. בשעת עזיבתו את הבית רק אימו הייתה, אביו לא היה נוכח באותה שעה ולא הספיק להפרד ממנו. עובדה זו ציערה אותו כל ימיו.
קורות חייו > בארץ ישראל

משהגיע לארץ ישראל התגורר בתל אביב, ושם התקרב לתנועת "אחדות ישראל" בראשות הרב שלמה אהרונסון ויצר קשרים עם "נצח ישראל", בראשות הרב, החוקר והסופר ר' אברהם אליהו הרכבי, וכן עם החוקר והסופר שאול פנחס רבינוביץ', על ידי הרב שלמה יוסף זוין, שהיה המזכיר ועורך עיתונה של תנועת "אחדות ישראל".
לאחר-מכן הלך עם קבוצת הנצי"ב, להתיישב בהר כנען, ומשם עברו לכפר חיטים, שם עבדו בתור פועלים. תוך זמן קצר נקרא להיות פעיל בתנועת הפועל המזרחי בירושלים.
בימי הפילוג בתנועת "הפועל המזרחי" (תרפ"ה-תרפ"ז), הצטרף ל"פועל המזרחי השמאלי", והשתתף בכתב "האהלה", אשר לאחר מכן נעשה עורכו. בתרפ"ו ייצג את "הפועל המזרחי השמאלי" בוועידה החקלאית של הסתדרות העובדים.
לאחר מאמציו של שמואל חיים לנדוי לאחד מחדש את "הפועל המזרחי", חזרו הוא וחלק מחבריו ל"פועל המזרחי" ושימש כעורכו של "נתיבה" (הביטאון של "הפועל המזרחי"), והיה גם שליח עבורם במדינות פולין, גליציה, אוסטריה, צ'כיה, הונגריה ובוקובינה.
בשנות ה-40 היה חבר הסיעה המרכזית "תורה ועבודה", בראשות משה שפירא. לקראת הוועידה העשירית של הפועל המזרחי הקים את סיעת חזון והגשמה במטרה להאבק נגד משטר הסיעות. אולם החוג זכה בהישגים דלים בלבד בוועידות של 1949 ו-1952 ומשטר הסיעות נותר על כנו.
בעת ייסוד הצופה, התמנה למזכיר המערכת, ותוך זמן מה לעורך. בשנת תש"ח נבחר למרכז העולמי של "הפועל המזרחי", ועוד תפקידים מרכזיים רבים בהסתדרות הפועל המזרחי, וכנציג כנסת ישראל בוועד הלאומי. בתש"י יצא לגייס כספים לקליטת המוני העולים.
ברנשטיין כתב מאמרים רבים, ומאמריו נאספו בספרים "יעוד ודרך" (רחוב בשם זה נקרא על שמו בתל אביב בפאתי שיכון הפועל המזרחי שם חי בשנותיו האחרונות) ו"במעגלי שעבוד וגאולה", ואף ערך את הספר "מפי ראשונים ואחרונים". דבריו נקראו בעיון רב, ונאמרו עליו אמרות רבות כגון "תנועה שלימה מכל ארצות אירופה שבין שתי מלחמות העולם למדה והתעמקה והתחנכה לאור משנתו הרעיונות של ברנשטיין" או "דבריו נקראו מתוך עיון יתר ודיוק יתר... דברים הכתובים בלשון נוחה לקריאה ולהבנה, בנויים על אדני הגיון בריא ומאוזנים יפה". חברי "בני עקיבא" היו לומדים את דברי הגותו מתוך החוברת "הליכות", שבה היו מאמרים שלו ושל ש"ז שרגאי.
בשנותיו האחרונות, היה מרותק לביתו ומנותק מהפעילות בתנועה. משה קרונה אמר עליו, "כל מי שהכיר אותו מקרוב... ידע יפה כי לא זו בלבד שהאיש הוא נקי כפים ובר לבב אלא שהוא כל כֻלו מתכוון לשם שמים... הכל בתנועה רחשו לו אימון כי ידעו שדבריו ודעותיו נובעים ממעיינות טהורים... ענוותנות וצניעות היו אצלו לדברים שבטבע ממש."
נפטר בתל אביב בגיל 85, ונקבר בבית העלמין קריית שאול.
בעת הקמת מדינת ישראל, ראה זאת כהתגשמות חזון הציונות הדתית, אך עדיין הבדיל בין "ימות המשיח" ל"ביאת המשיח" ותמיד המשיך לקוות לגאולה השלמה. הוא כתב כי "אין לעצום את העיניים מראות את נס הראשית, אמנם מכל הבחינות חייבים אנו לקרוא בקול גדול: המשיח עוד לא בא".
חיים אישיים

הוא נשא לאשה את אסתר לבית וילנר מגליציה, אף היא מחלוצות העלייה השלישית של הציונות הדתית, והתאלמן ממנה ב-1982. לזוג נולדו שתי בנות אשר נקראו בשמות שמייצגים את השקפתו הציונית של ברנשטיין: רוחמה וישראלית. משפחתו התגוררה בירושלים, בתל אביב, בכפר אברהם שעל יד פתח תקווה ושוב בתל אביב, הכל לפי תפקידיו הציבוריים.
לקריאה נוספת

תורה ועבודה בחזון ובמעש, תשמ"ה, עמוד 35
יונה גודמן, ישעיהו ברנשטיין כהוגה דעות של הפועל המזרחי, עבודה סמינריונית
הערות שוליים

↑  רשימות המועמדים לוועידה השמינית של הפועל המזרחי בארץ ישראל, הצופה, 14 בספטמבר 1941
↑  בחוג חזון והגשמה, הצופה, 26 במאי 1949
↑  חוג חזון והגשמה, הצופה, 27 ביוני 1952
↑  ברנשטין ישעיהו בן אליהו יהושע באתר "חברה קדישא תל אביב והמחוז"
| --- | --- |
בקרת זהויות :  NLI: 987007501084205171  ISNI: 0000 0000 4511 1311  LCCN: n98080039  NTA: 29714216X  VIAF: 1790063   WorldCat (עם VIAF): 1790063
שנות ה-50 של המאה ה-20 במוזיקה הפופולרית

ערך זה מכיל סקירה של האירועים והמגמות העיקריות במוזיקה הפופולרית במהלך שנות ה-50 של המאה ה-20.
במהלך העשור הז'אנרים הדומיננטיים בעולם המערבי היו רוק אנד רול, דו-וופ, מוזיקת פופ, סווינג, רית'ם אנד בלוז, מוזיקת בלוז, מוזיקת קאנטרי, רוקבילי וג'אז.
באמריקה הצפונית > פופ קלאסי

מוזיקת הפופ הייתה דומיננטית במיוחד במצעדים במהלך המחצית הראשונה של העשור. שירי פופ, ובמיוחד פופ ווקאלי, החליפו בהדרגה את מוזיקת הביג בנד / סווינג שהייתה פופולרית בסוף מלחמת העולם השנייה, אם כי לעיתים קרובות נעשה בהם שימוש בתזמורות אשר ליוו את הזמרים/ות. בעוד שהז'אנרים של מוזיקת הביג בנד והסווינג שמו את הדגש העיקרי על התזמור (Orchestration) של השירים, מוזיקת הפופ שלאחר המלחמה ושל תחילת שנות ה-50 התמקדו יותר בסיפור של השיר ו/או ברגש שבא לידי ביטוי בשיר.
אמני מוזיקת פופ בולטים במהלך העשור כללו את פטי פייג' (אשר להיטיה הגדולים ביותר בעשור כללו את "The Tennessee Waltz", "I Went To Your Wedding", "The Doggie In The Window"), נט קינג קול (אשר להיטיו הגדולים ביותר בעשור כללו את Mona Lisa, "Too Young"), פרי קומו (אשר להיטיו הגדולים ביותר בעשור כללו את "If", "Don't Let The Stars Get In You Eyes", "Wanted", "Round And Round"), פרנק סינטרה (אשר להיטיו הגדולים ביותר בעשור כללו את "Young at Heart", " Three Coins in the Fountain ", " Witchcraft "), טוני בנט (אשר להיטיו הגדולים ביותר בעשור כללו את "Cold, Cold Heart", "Because of You", "Rags to Riches"), רוזמרי קלוני (אשר להיטיה הגדולים ביותר בעשור כללו את "Come On-a My House", "Mambo Italiano", "Half as Much", "This Ole House"), דין מרטין (אשר להיטיו הגדולים ביותר בעשור כללו את "That's Amore", "Return to Me", "Sway), אדי פישר (אשר להיטיו הגדולים ביותר בעשור כללו את "Anytime", "Wish You Were Here", "Thinking of You", "I'm Walking Behind You", "Oh! My Pa-Pa", "Fanny"), דוריס דיי (אשר להיטיה הגדולים ביותר בעשור כללו את "Secret Love", " Whatever Will Be Will Be (Que Sera Sera) ", "Teacher's Pet"), גאי מיטשל (אשר להיטיו הגדולים ביותר בעשור כללו את "My Heart Cries for You", "The Roving Kind", "Pittsburgh, Pennsylvania", "Singing the Blues"), בינג קרוסבי (אשר להיטיו הגדולים ביותר בעשור כללו את " "Play a Simple Melody" אותו ביצע יחד עם בנו גארי קרוסבי, ו-"True Love" אותו ביצע יחד עם גרייס קלי), והרכבי פופ ווקאלי כמו האחים מילס (אשר להיטם הגדול ביותר בעשור היה "Glow Worm"), הוויברז "(אשר להיטם הגדול ביותר בעשור היה Goodnight Irene "), והקורדטס (אשר להיטיהם הגדולים ביותר בעשור כללו את "Mister Sandman" ו-"Lollipop").
במהלך העשור הפופולריות של הפופ הקלאסי החלה לדעוך במקביל לכניסתה של מוזיקת הרוק אנד רול למיינסטרים וכך שז'אנר זה הפך לז'אנר אשר בהדרגה היה לז'אנר המוזיקלי המוביל במכירות התקליטים בארצות הברית. בעקבות כך, בעוד שזמרי קרונינג כמו אדי פישר, פרי קומו ופאטי פייג' היו דומיננטיים במיוחד במחצית הראשונה של שנות החמישים, הם התקשו להגיע לצמרת מצעד הפזמונים לקראת סוף העשור. עם זאת, זמרי פופ חדשים זכו לפופולריות רבה לאורך כל העשור, כאשר רבים מהם ישיו בהמשך גם שירי רוק אנד רול. זמרים וזמרות אלו כוללים בין היתר את פט בון, אניטה בראיינט, קוני פרנסיס, גוגי גרנט, בובי דרין, ואנדי ויליאמס. אפילו אייקון הרוק אנד רול אלביס פרסלי הוציא במהלך הקריירה שלו לא מעט שירי פופ במקביל לשירי הרוק אנד רול.
באמריקה הצפונית > רית'ם אנד בלוז

בשנת 1951 החל הזמר ריצ'רד הקטן להקליט שירים בסגנון שירי הבלוז של ג'ו בראון ובילי רייט עבור חברת תקליטי RCA. עם זאת, רק ב-1954 תפס את תשומת לבם של חברת Specialty Records עם דמו שהכין. בעקבות כך הוא פיתח כמה מלהיטי הרית'ם אנד בלוז הפופולריים ביותר כגון "Tutti Frutti" ו-"Long Tall Sally" אשר ישפיעו רבות על מבצעים כמו ג'יימס בראון, אלביס פרסלי, ואוטיס רדינג.
לבקשתו של לאונרד צ'ס מחברת צ'ס רקורדס, צ'אק ברי יצר עיבוד מחודש לשיר הקאנטרי הישן "אידה האדומה", לו הוא קרא "Maybellene". השיר זכה להצלחה רבה והגיע למקום השלישי במצעדי הרית'ם אנד בלוז של שנת 1955, וכמו גם הגיע למצעד ה-top 30 של מוזיקת הפופ.
בשנת 1959, נוסדו שתי חברות תקליטים בולטות בבעלות של אמנים שחורים, אשר אחד מהם יזכה בהמשך להצלחה עצומה - חברת התקליטים של סם קוק "Sar", וחברת התקליטים של ברי גורדי "מוטאון".
באמריקה הצפונית > בלוז

למוזיקת הבלוז הייתה השפעה עצומה על המוזיקה הפופולרית בשנות החמישים. אמני בלוז בולטים בעשור כוללים בין היתר את בו דידלי, וצ'אק ברי, אשר בחרו להפסיק להתמקד באספקטים המלנכוליים של מוזיקת הבלוז ובמקום זאת השפיעו רבות על ההיווצרות של מוזיקת הרוק אנד רול .
ריי צ'ארלס ופאטס דומינו השפיעו רבות על כך שמוזיקת הבלוז הפכה פופולרית במיוחד במהלך העשור. סגנון הבוגי ווגי של דומינו השפיע רבות על סגנון הרוק אנד רול.
באמריקה הצפונית > מוזיקת קאנטרי

אמני מוזיקת הקאנטרי הבולטים ביותר בתחילת העשור כללו בין היתר את האנק ויליאמס, פטסי קליין, צ'ט אטקינס, ביל מונרו, אדי ארנולד, ג'ין אוטרי, טקס ריטר, ג'ים ריבס, טנסי ארני פורד, וקיטי וולס.
בתחילת העשור תת-הסוגה הונקי-טונק הייתה הפופולרית ביותר מבין תתי הסוגות של מוזיקת הקאנטרי, כאשר מרבית השירים עסקו בשברון לב, בדידות, אלכוהוליזם וייאוש.
האמנים הפופולריים ביותר בסגנון ההונקי טונק במהלך העור כללו את האנק ויליאמס, ג'ורג' ג'ונס, ווב פירס וקארל סמית'.
לקראת סוף שנות העשור תת-סוגה חדשה, שזכתה לשם "Nashville sound" (הצליל של נאשוויל) זכתה להצלחה רבה, והיא הושפעה רבות מהעלייה העצומה בפופולריות של מוזיקת הרוק אנד רול. האמנים הפופולריים ביותר בסגנון זה כללו את אדי ארנולד, ג'ים ריבס, ג'וני הורטון, סטונוול ג'קסון, ומרטי רובינס.
בתחילת העשור התפתח סגנון הרוקבילי שתוצאה ממיזוג מוזיקת הרוק אנד רול ומוזיקת הקאנטרי. סגנון הרוקבילי היה פופולרי במיוחד במהלך העשור בקרב מעריצי מוזיקת קאנטרי. אלביס פרסלי תרם רבות לפופולריזציה של הז'אנר ב-1954 כאשר הוציא לשווקים מספר שירים בסגנון זה תחת חברת התקליטים Sun Records .
באמריקה הצפונית > ג'אז

תתי סוגות שונות של מוזיקת הג'אז, בהם בי בופ, הארד בופ, קול ג'אז ובלוז, זכו לפופולריות רבה במהלך העשור. אמני ג'אז בולטים במהלך העשור כללו בין היתר את לסטר יאנג, בן ובסטר, צ'ארלי פארקר, דיזי גילספי, מיילס דייוויס, ג'ון קולטריין, ת'לוניוס מונק, צ'ארלס מינגוס, ארט טייטום, ביל אוונס, אחמד ג'מאל, אוסקר פיטרסון, גיל אוונס, ג'רי מאליגן, קנונבול אדרלי, סטן גץ, צ'ט בייקר, דייב ברובק, ארט בלייקי, מקס רואץ', רביעיית הג'אז המודרני, אלה פיצג'רלד, ריי צ'ארלס, שרה ווהן, דיינה וושינגטון, נינה סימון, ובילי הולידיי.
באמריקה הצפונית > מגמות נוספות

בשנת 1956 הזמר האמריקני הארי בלפונטה תרם לפופולריזציה של הסגנון המוזיקלי קליפסו לאחר שהוא לשווקים את האלבום קליפסו שכלל בין היתר את הלהיט "Banana Boat Song" אשר היה עיבוד מחודש לשיר עממי ג'מייקני מסורתי האלבום הפך לימים לאלבום הראשון שמכר מעל למיליון עותקים, ובעקבות כך בלפונטה זכה לכינוי "מלך הקליפסו".
באמריקה הצפונית > מוזיקת פולק

אמני מוזיקת פולק כמו הוויברז, פיט סיגר, וודי גוטרי, שלישיית קינגסטון, ואודטה היו מבין האמנים הבולטים ביותר שתרמו רבות לעלייה בפופולריות של מוזיקת הפולק במהלך שנות ה-50 ושנות ה-60.
באירופה

במהלך העשור המוזיקה הפופולרית האירופאית החלה להיות מושפעת באופן ניכר מסגנונות המוזיקה האמריקנית כגון ג'אז, סווינג, ומוזיקת הפופ המסורתית, בעיקר בהשפעת סרטי קולנוע ותקליטים. השינוי המהותי ביותר במהלך העשור היה ההשפעה של הרוק אנד רול האמריקני על המוזיקה הפופולרית האירופאית, אשר תרם לכך שלראשונה אמנים אירופאים רבים החלו ליצור מוזיקה שנועדה בראש ובראשונה לקהל צעיר. בעוד שבתחילה האמנים האמריקנים היו אמני הרוק המובילים באירופה, בהמשך החלו להקות וזמרים אירופאים שונים להפיק שירי רוק אנד רול אשר החלו בהדרגה לזכות לפופולריות רבה.
באמריקה הלטינית

בשנת 1958 השיר הפופולרי "La Bamba" של המוזיקאי האמריקני ריצ'י ואלנס תרם רבות לעליה בפופולריות של מוזיקת רוק בשפה הספרדית ברחבי אמריקה הלטינית.
ראו גם

מצעד הפזמונים של בילבורד (1950–1958)
בילבורד הוט 100 (1958–1969)
שנות ה-40 של המאה ה-20 במוזיקה הפופולרית
הערות שוליים

↑  J. M. Curtis, Rock Eras: Interpretations of Music and Society, 1954–1984 (Madison, WI: Popular Press, 1987), ISBN 0-87972-369-6, p. 73.
↑  M. Campbell, ed., Popular Music in America: And the Beat Goes On (Cengage Learning, 3rd ed., 2008), pp. 168-9.
↑  White, Charles (2003). The Life and Times of Little Richard: The Authorised Biography. Omnibus Press. p. 231.
↑  Palmer, Robert (19 בספטמבר 1995). Rock & Roll: An Unruly History. Harmony. p. 82. ISBN 978-0-517-70050-1. {{cite book}}:  (עזרה)
| מוזיקה לפי שנים |
| --- | --- | --- |
| המאה ה-20 | 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • 1915 • 1916 • 1917 • 1918 • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
| --- | --- |
בקרת זהויות :  NLI: 987007536770105171  LCCN: sh87003306 
אלביס פרסלי, 1957
צ'אק ברי, 1957
פרנקי ליין (בפסנתר) ופטי פייג', צולם בסביבות 1950
ריצ'רד הקטן
ריי צ'ארלס
נינה סימון
הארי בלפונטה, 1954
זרעי פרג

בייגל בציפוי פרג
עוגת גלילת פרג
| --- | --- |
 ערך תזונתי ל-100 גרם
 
 מים:  5.95 ג'
 
 קלוריות:  525 קק"ל
 
 חלבונים:  21.22 ג'
 פחמימות:  28.13 ג'
 פחמימות זמינות:  2.99 ג'
 שומן:  41.56 ג'
 שומן רווי:  4.517%
 שומן חד בלתי רווי:  5.982%
 שומן רב בלתי רווי:  28.569%
 כולסטרול:  0 מ"ג
 
 ויטמינים:  ‏
  ‑ ויטמין A:  0 מק"ג
  ‑ ויטמין B1:  0.854mg מ"ג
  ‑ ויטמין B2:  0.100mg מ"ג
  ‑ ויטמין B3:  0.896mg מ"ג
  ‑ ויטמין B6:  0.247mg מ"ג
  ‑ ויטמין B9:  82μg מק"ג
  ‑ ויטמין C:  1mg מ"ג
 
 ברזל:  9.76mg מ"ג
 סידן:  1,438mg מ"ג
 מגנזיום:  347mg מ"ג
 זרחן:  870mg מ"ג
 אשלגן:  719mg מ"ג
 נתרן:  26mg מ"ג
 בטא-קרוטן:  0 מק"ג
 סיבים תזונתיים:  19.5g ג'
 
 מקור: מחלקת החקלאות של ארצות הברית
זרעי הפרג נמצאים בשימוש נרחב כחומרי טעם וריח, תבלין, הסמכה, עיבוי או קישוט בתבשילים, מאפים ומוצרי מזון. לזרעים ערך תזונתי גבוה, והם מכילים 40%-50% שומן, כ-18% חלבון, וכן סידן וויטמינים מקבוצה B. הם בעלי רמה נמוכה של אלרגנים בהשוואה לסוגים רבים אחרים של זרעים. הזרעים אינם מכילים רמה משמעותית של אופיאטים ויכולים להוות מקור לחומרים מונעי סרטן.
מטבחים אתניים ומקומיים המשתמשים בזרעי הפרג, עושים זאת בשני אופנים עיקריים:
פיזור זרעי פרג שלמים על גבי מאפים כגון לחמנייה, בייגל ומאפין, בדומה לשימוש בזרעי שומשום, או ערבוב שלהם בתוך בצק של עוגת ספוג.
טחינה ויצירת תערובת למילוי מאפים וקינוחים.
לצורך מילוי של מאפים בזרעי פרג משרים בדרך כלל את הזרעים  לשם ריכוך ולאחר מכן טוחנים ומערבבים  עם חומרים ממתיקים, עם חמאה או חלב, וכו'. לעיתים קרובות מוסיפים למילוי גם נגיעות טעמים של לימון או גרידת לימון, וניל, רום, קינמון או טעמים אחרים, וכן צימוקים או שקדים. צריכה של מוצרי מאפה הממולאים בתערובת כזו עדיפה כאשר הם טריים במיוחד וזאת עקב נטיית המילוי לשינויים מהירים בטקסטורה ובטעם ככל שחולף הזמן. ניתן לרכוש באופן מסחרי תערובות זרעי פרג למילוי המוכנות לשימוש מיידי,  כשחומרי טעם ותיבול כבר משולבים בהן.
השימוש בזרעי פרג נפוץ בעיקר במטבחי מרכז ומזרח אירופה. רוב השימושים הם לצורך מילוי מאפים בתערובת זרעים טחונה ומתוקה. המאפה המפורסם מכולם שבו נעשה שימוש בתערובת כזו הוא עוגת שטרודל.
במדינות הבלקן יוון ומדינות האימפריה האוסטרו הונגרית לשעבר, נהוג להכין ממתקים מזרעי פרג הדומים לטבלאות השומשום המסוכרות המוכרות מן המטבח הים תיכוני.
במטבח ההודי והפקיסטני משתמשים בזרעים לבנים של פרג לצורך הסמכה ועיבוי של תבשילים בנוסף על הוספת הטעם האופייני.
בישראל השימוש הנפוץ ביותר בתערובת זרעי פרג מתוקה הוא לצורך מילוי אוזני המן בפורים.
דן יקיר (מדען)

| --- | --- |

 לידה:  23 ביוני 1953 (בן 71) 
 ענף מדעי:  מדעי כדור הארץ, גאולוגיה ומדעי האטמוספירה
 מקום מגורים:  ישראל
 מקום לימודים:  האוניברסיטה העברית בירושלים (23 ביוני 1987)  אוניברסיטת קליפורניה בלוס אנג'לס  אוניברסיטת דיוק 
 מוסדות:  מכון ויצמן למדע (1 באפריל 1991) 
 תלמידי דוקטורט:  חגית אפק 
 פרסים והוקרה:  פרס ישראל (2019)  פרס לנדאו (2006) 
 תרומות עיקריות
 חקר יחסי הגומלין בין הביוספרה והאטמוספירה
 
דן יקיר (נולד ב-23 ביוני 1953) הוא פרופסור במחלקה למדעי כדור הארץ וכוכבי הלכת במכון ויצמן למדע. חתן פרס ישראל בתחום חקר מדעי כדור הארץ, גאולוגיה ומדעי האטמוספירה לשנת תשע"ט (2019).